Το **Νορθ Αμέρικαν Σόκερ Λιγκ** (αγγλικά: *North American Soccer League*, **NASL**) είναι πρωτάθλημα επαγγελματικού ποδοσφαίρου ανδρών με δέκα ομάδες - οκτώ στις Ηνωμένες Πολιτείες και δύο στον Καναδά. Είναι αναγνωρισμένο από την Ποδοσφαιρική Ομοσπονδία των ΗΠΑ (US Soccer) ως κατηγορία δευτέρου επιπέδου (Division II) στο σύστημα ποδοσφαιρικών πρωταθλημάτων ΗΠΑ, κάτω από το Μέιτζορ Λιγκ Σόκερ (MLS) και στο ίδιο επίπεδο με το Γιουνάιτεντ Σόκερ Λιγκ (πρώην USL Pro). Η έδρα της διοργανώτριας αρχής του NASL βρίσκεται στη Νέα Υόρκη.

Το πρωτάθλημα έχει την ίδια ονομασία, αλλά δεν έχει καμία σχέση, με τo παλαιότερo Νορθ Αμέρικαν Σόκερ Λιγκ (NASL). Η σύγχρονη NASL ιδρύθηκε το 2009, και άρχισε να λειτουργεί το 2011 με οκτώ ομάδες, μετά από την περίοδο του 2010, κατά την οποία οι ομάδες της NASL και tης USL συμμετείχαν σε ένα συνδυασμένο προσωρινό πρωτάθλημα δεύτερης κατηγορίας (Division II). Ο αριθμός των ομάδων με προνόμια επέκτασης (franchises) είναι τώρα έντεκα, με σχέδιο επέκτασης σε δεκατρείς ομάδες το 2016.

Η NASL χρησιμοποιεί ένα πρόγραμμα δύο περιόδων από τον Απρίλιο μέχρι τις αρχές Νοεμβρίου, με ένα διάλειμμα τεσσάρων εβδομάδων τον Ιούλιο. Οι πρωταθλητές σπρινγκ και φολ, μαζί με τις δύο ομάδες με τον καλύτερο συνδυασμό αποτελεσμάτων (σπρινγκ/φολ) λαμβάνουν μέρος σε κατατακτήριους αγώνες, γνωστούς με την ονομασία *Το Πρωτάθλημα* (The Championship). Η νικήτρια των τελικών αποκτά το Soccer Bowl Trophy στο τέλος της περιόδου.

Ενώ δεν υπάρχει άνοδος και υποβιβασμός εν σχέση με άλλα πρωταθλήματα, ο επίτροπος Μπιλ Πέτερσον (Bill Peterson) έχει δηλώσει κατ' επανάληψη ότι η διοργανώτρια αρχή του πρωταθλήματος (North American Soccer League, LLC) ενδιαφέρεται για την εισαγωγή αυτή στην πυραμίδα του συστήματος ποδοσφαιρικών πρωταθλημάτων ΗΠΑ.

Αποτελέσματα
------------

### Ανά σύλλογο

| Περίοδος | Πρωτάθλημα  Σπρινγκ | Πρωτάθλημα  Φολ | Soccer Bowl  (Πλέι οφ) | Woosnam Cup  (Κανονική Περίοδος) |
| --- | --- | --- | --- | --- |
| 2011 | δεν είχε συσταθεί μέχρι το 2013 | ΝΣΚ Μινεσότα Στάρς | Καρολάινα ΡέιλΧοκς |
| 2012 | Τάμπα Μπέι Ρόουντις | Σαν Αντόνιο Σκόρπιονς |
| 2013 | Ατλάντα Σίλβερμπακς | Νιου Γιορκ Κόσμος | Νιου Γιορκ Κόσμος | Καρολάινα ΡέιλΧοκς |
| 2014 | Μινεσότα Γιουνάιτεντ | Σαν Αντόνιο Σκόρπιονς | Σαν Αντόνιο Σκόρπιονς | Μινεσότα Γιουνάιτεντ |

Παραπομπές
----------

1. ↑  «FC Edmonton wins first-ever NASL game». The Soccer Room. 10 Απριλίου 2011. Αρχειοθετήθηκε από το πρωτότυπο στις 13 Νοεμβρίου 2011. Ανακτήθηκε στις 7 Οκτωβρίου 2011.
2. ↑
3. ↑  «NASL's response to MLS: Promotion-relegation is viable in North America». Sports Illustrated. 6 Αυγούστου 2014. Ανακτήθηκε στις 3 Σεπτεμβρίου 2014.
4. ↑  NASL.com
5. ↑  NASL.com "With a 2-1 victory over the San Antonio Scorpions (3W-1T-10L, 10pts), the Carolina RailHawks (7W-2T-5L, 23pts) captured the Woosnam Cup"
6. ↑  NASL.com "NASL Commissioner David Downs was on hand at WakeMed Soccer Park to present the RailHawks with the NASL Regular Season Championship Trophy in a post-match ceremony."

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Νορθ Αμέρικαν Σόκερ Λιγκ** |

* Επίσημη ιστοσελίδα

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 132479949

 |

 |